पीएम मोदी को क्लीन चिट देने को लेकर चुनाव आयोग में दो फाड़, एक चुनाव आयुक्त ने जताई थी असहमति : सूत्र  
प्रधानमंत्री नरेंद्र मोदी को क्लीन चिट का मामला 
एक चुनाव आयुक्त ने जताई थी असहमति 
फैसले को लेकर आयोग में था मतभेद
प्रधानमंत्री नरेंद्र मोदी को महाराष्ट्र में पिछले महीने दिये गए उनके दो भाषणों को लेकर क्लीन चिट देने के मामले में चुनाव आयोग में ही दो फाड़ हो गया था. चुनाव आयोग ने पीएम मोदी को क्लीन चिट दी थी, लेकिन जानकारी के मुताबिक दो में से एक चुनाव आयुक्त ने इस फैसले पर अपनी असहमति जताई थी. इस पूरे मामले से जुड़े उच्च सूत्रों ने यह जानकारी दी है. आपको बता दें कि चुनाव आयोग ने बीते तीन दिनों में प्रधानमंत्री के खिलाफ आदर्श आचार संहिता के उल्लंघन के आरोपों को लेकर कांग्रेस की शिकायतों पर अपना फैसला दिया है. सूत्रों के अनुसार, एक चुनाव आयुक्त ने एक अप्रैल को वर्धा के भाषण को लेकर प्रधानमंत्री को क्लीन चिट के आयोग के फैसले पर असहमति जताई थी. इस भाषण में मोदी ने कांग्रेस प्रमुख राहुल गांधी पर अल्पसंख्यक बहुल वायानाड सीट से चुनाव लड़ने को लेकर निशाना साधा था.